	Téma: Ovocie, zelenina
Cieľ : Vytvoriť vlastnú kuchársku knihu zdravých receptov
 Ročník: druhý, tretí, štvrtý
Organizačná forma: vyučovací blok /dvojhodinový/ 
 Integrované predmety: slovenský jazyk a lit., prírodoveda, anglický jazyk
 Edukačné ciele: 
        •     vedenie žiakov k zdravej výžive, k pravidelnému konzumovaniu ovocia a zeleniny, zdravému životnému štýlu
· rozvíjanie čitateľských zručností inovatívnymi metódami
· prehĺbenie schopnosti čítať s porozumením 
· rozširovanie slovnej zásoby v anglickom jazyku tvorivými aktivitami
· podporovanie súdržnosti žiackeho kolektívu
· upevňovanie aktívnej spolupráce
Pomôcky:
 ovocie, zelenina, nátierky, texty receptov, výkresy, obrazový materiál,  farbičky, fixky
   Postup:
Riadené rozhovor na tému ovocie - zelenina
navodenie témy vyučovacieho bloku, emotívno-informatívne priblíženie témy 
Úvod:žiaci ochutnávajú rôzne druhy ovocia a zeleniny, ktoré priniesli z domu, rozprávajú čo pestujú doma v záhradke, čo kupujú, čo sa dá z čoho pripraviť v kuchyni...potom sa presunú k stolu s nátierkami, natierajú si kúsky pečiva a testujú nátierky, ktoré si priniesli, pokúšajú sa zistiť, čo všetko bolo potrebné na ich prípravu.
Hlavná časť: žiaci sa posadia na miesta a každý povie, aký recept si priniesol z domu a prečo  si ho vybral, čím je pre neho zaujímavý a prečo má dané jedlo alebo nátierku rád, kto mu ho doma pripravuje...
Každý si vyberie farebný papier a spôsob, ako chce zapísať a dotvoriť svoj recept.Samostatná práca.
Záver – usporiadanie výstavky receptov.

Po ukončení práce sa diela z každej triedy zozbierali a s pomocou rodičov budú skompletizované a dané do tlače. 
Do písania receptov sa zapojili žiaci 4. ročníka aj na hodinách anglického jazyka. Výsledkom bude kuchárska kniha zdravých receptov v slovenskom jazyku a niekoľko receptov aj v anglickom jazyku, ktorú si žiaci odnesú domov.



